भारत की तेल कंपनियों ने ईरान से तेल खरीदा और उसे भारत में बेचा। जब इन तेल कंपनियों ने भारत में लोगों को तेल बेचा, तो लोगों से उसका पैसा लिया। कंपनियों ने लोगों से तो पैसे ले लिए, लेकिन जिस रास्ते पेमेंट होनी थी, उसमें दिक्कत के चलते वो पैसे ईरान तक नहीं पहुंच पाए। इसका सीधा सा मतलब ये है कि लोगों से लिए गए पैसे कंपनियों के पास थे, जो वो ईरान को नहीं दे पा रहे थे। 2016 में जब पीएम मोदी ईरान के दौरे पर गए, तो उस वक्त बकाये की करीब 5000 करोड़ रुपये की किश्त चुका दी गई और धीरे-धीरे छह किश्तों में भारत ने ईरान के 43,000 करोड़ रुपये का कर्ज चुका दिया।